wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு47

## ஒன்றிணைக்கலாமே?

Kanags <sup>\உரையாடுக</sup> 01:44, 30 சனவரி 2011 (UTC)  
:நிருவாகிகள் தான் செய்ய வேண்டும் என்றல்ல. கட்டுரை ஒன்றிணைப்பில், உள்ளடக்கங்களை இணைப்பது தான் நிறைய வேலை. நிர்வாகிகள் அல்லாதோரும் இதனைச் செய்யலாம். செய்து விட்டு பேச்சுப் பக்கத்தில் வரலாறுகளை இணைக்க வேண்டுமென்று குறிப்பு இட்டு விட்டால் வரலாற்றை நிருவாகிகள் இணைத்து விடலாம். --சோடாபாட்டில்<sup>உரையாடுக</sup> 03:27, 30 சனவரி 2011 (UTC)  
::கட்டுரையின் உள்ளடக்கங்களை இணைப்பது சற்று அதிகமான பணி என்றாலும் கட்டுரையின் வரலாறு மாற்றமாகிவிடக் கூடாது என்பதால் நிர்வாகிகள் ஒன்றிணைப்பதே சிறந்தது.--தேனி.எம்.சுப்பிரமணி. 05:39, 30 சனவரி 2011 (UTC)  
:::உள்ளடக்கங்களை ஒன்றிணைத்தால் வரலாறு மாறாது. வரலாறுகள் இணைக்கப்பட்ட பின்னர் யார் முதலில் ஒரு குறிப்பிட்ட பகுதியை சேர்த்தார் என்பது தெளிவாக வரலாற்றுப் பக்கத்தில் இருக்கும். ஒன்றிணைப்பு என்பதில் இரு பகுதிகள் - உள்ளடக்கங்களை ஒரே கட்டுரையில் சேர்த்தல், பின்பு வரலாறுகளை ஒன்றிணைத்தல். நிர்வாகிகள் செய்தாலும் இரண்டையும் செய்ய வேண்டும். முன்னதை பிற பயனர்களும் செய்து உதவினால், நிருவாகிகள் பின்னதை செய்ய உதவியாக இருக்கும். விரைவில் பல ஒன்றிணைப்புகளை செய்து முடிக்கலாம்--சோடாபாட்டில்<sup>உரையாடுக</sup> 05:43, 30 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## முதல் 1000 கட்டுரைகள்

http://stats.grok.se/ta/top இந்தக் கட்டுரைகளை மேம்படுத்த வேண்டும். -- மாஹிர் 04:19, 30 சனவரி 2011 (UTC)  
:: நல்ல இணைப்பு மாகிர். தமிழ், தமிழர் தகவல்கள், பாலியல், தொழில்நுட்பம், புவியல் பற்றிய தகவல்களே பெரும்பாலும் முதல் 1000 இடம்பெற்று உள்ளன. --Natkeeran 15:48, 30 சனவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

நமது த.வி-யின் இலச்சினை (Logo) ஆனது ஆங்கில விக்கியின் இலச்சினையிலிருந்து வேறுபட்டுள்ளது. பார்க்கவும்!.
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### வேறுபாடுகள்

1. த.வி-யின் இலச்சினை மிகவும் பெரியதாக உள்ளது; அதே நேரம் ஆ.வி-யின் இலச்சினை சற்றே சிறியதாகவும் இருக்கிறது.
1. உருசிய மொழிக்குக் கீழ் இருக்கும் எழுத்து உருக்குலைந்துள்ளது.(இங்கு!)
1. கிரேக்க மொழிக்குக் கீழே இருக்கும் சீனம் பண்டைய சீனமாக இல்லாமல், எளிமைப்படுத்தப்பட்ட சீனமாக உள்ளது. (இங்கு!)
1. மேலும் அந்த இலச்சினையில் தமிழ் எழுத்து <big>**வி**</big> உள்ளது. (இங்கு!) கீழே இறுதியாக உள்ளது. அது இங்கு இடம்பெறாதது ஒரு பெரிய குறை.
1. இங்கிருக்கும் இலச்சினை .png (அ) .jpg வடிவம் என்று நினைக்கிறேன். ஆனால், ஆ.வி-யில் .svg (அளக்கத்தகு நெறிய வரைகலை) வடிவமாகும். எனவே மிகவும் தெளிவாக உள்ளது. (நீங்களே உணரலாம்!)
1. எனவே நிர்வாகிகள் படத்தை மேற்காணும் இணைப்பில் இருந்து பதிவிறக்கித் தொகுத்து, மாற்றினால் நன்றாக இருக்கும்.  
இது என் அவா!  
--சூர்ய பிரகாசு.ச.அ. 09:54, 30 சனவரி 2011 (UTC)  
:என்னிடம் image editor கள் எதுவும் இல்லை. இதை எடுத்து இதில் சொருகினால் நீங்கள் சொன்ன மாற்றங்கள் ஏறிவிடும். photoshop அனுபவம் உள்ளவர்கள் செய்யலாம்--சோடாபாட்டில்<sup>உரையாடுக</sup> 10:17, 30 சனவரி 2011 (UTC)  
இதையும் பார்க்க இந்திய மடற்குழுவில் விடப்பட்ட செய்தி ஸ்ரீகாந்த் 14:46, 2 பெப்ரவரி 2011 (UTC)
:ஏற்கனவே அங்கு உருவாக்கப்பட்டு உள்ளது. --சி. செந்தி 19:24, 4 பெப்ரவரி 2011 (UTC)  
::அந்த இலச்சினையில் <big>**ப்**</big> விடுபட்டுள்ளதைக் கவனிக்கவும் செந்தில்...
--சூர்ய பிரகாசு.ச.அ. 06:13, 10 பெப்ரவரி 2011 (UTC)  
ஒரு பயனரால் உருவாக்கப்பட்ட இலச்சினை சில மாற்றங்களுடன் மீள உருவாக்கப்பட்டுள்ளது; png கோப்பில் பிழை என்றால் மீண்டும் உருவாக்கலாம், அல்லது திறனாளர்கள் யாராவது svg கோப்பைப் பயன்படுத்தி png உருவாக்கமுடியும். மூலப்பிரதியில் எழுத்துரு(font) ஒரு படமாக உள்ளதனால் இடையில் "ப்" இடுவது சிரமமாக இருந்தது, இதனை ஒரு திறனாளர் உருவாக்கும் வரை இங்கே இடலாம் அல்லது மீண்டும் எழுத்துருவை உரிய முறையில் இட்டு என்னால் உருவாக்கமுடியும், ஆனால் சிறிது அவகாசம் தேவை. --சி. செந்தி 00:13, 11 பெப்ரவரி 2011 (UTC)  
உடனடி உதவிக்கு நன்றி செந்தில். உங்கள் பணி பாராட்டத்தக்கது. இருப்பினும் ஒரு சிறு பிழை உள்ளது. <big>**கலைக்களஞ்சியம்**</big> ஒரே சொல். (அப்படித்தான் இலச்சினையில் உள்ளது) ஆனால் இதில் கலைக் களஞ்சியம் என்று உள்ளது. இச்சிறு பிழையை மட்டும் திருத்தித் தருமாறு பணிவன்போடு கேட்டுக் கொள்கிறேன்.
:: நான் செய்த இன்னுமொரு தவறு என்னவென்றால் இங்கு காட்டாமலேயே அங்கே தரவேற்றம் செய்தமையே..! இதனைத் திருத்தி இங்கே காட்டிவிட்டுப் பின்னர் தரவேற்றம் செய்யலாம் என்று உள்ளேன், நன்றி.--சி. செந்தி 14:18, 11 பெப்ரவரி 2011 (UTC)
: 2Wikipedia-logo-v2-ta.svg எனும் பெயரில் இங்கேயே தரவேற்றம் செய்யப்பட்டுள்ளது, பார்த்து சரியென்றால் இங்கிருந்து நீக்கிவிட நிர்வாகிகளைக் கோருகின்றேன். --சி. செந்தி 16:29, 11 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### இறுதி வேண்டுகோள்

தமிழ் விக்கிப்பீடியாவின் இலச்சினை மாற்றம் குறித்த வேண்டுகோள் இங்கு முன்வைக்கப்படுகிறது. பயனர் w:User:logicwiki இப்பணியைச் செய்வதாகக் கூறியுள்ளார். அவருக்கு இறுதியாக ஓர் உறுதித் தகவல் தர வேண்டும். எனவே பயனர்கள் இங்கு தங்கள் கருத்துகளைத் தெரிவிக்கும்படி கேட்டுக் கொள்ளப்படுகிறார்கள்.
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### கருத்துகள்

1. நான் vector இலச்சினையை ஆதரிக்கிறேன். --சூர்ய பிரகாசு.ச.அ. 05:15, 25 பெப்ரவரி 2011 (UTC)
1. எதுன்னாலும் எனக்கு ஓகே.--சோடாபாட்டில்<sup>உரையாடுக</sup> 05:32, 25 பெப்ரவரி 2011 (UTC)
1. முதல் படம் நன்றாக உள்ளது. ஒன்றிரண்டு பிக்சல் கூட்டவேண்டும். -- மாஹிர் 05:55, 25 பெப்ரவரி 2011 (UTC)
1. PNG இலச்சினைக்கு என் ஆதரவு. "கலைக்களஞ்சியம்" என்று ஒரே சொல்லாக இணைக்கலாமே!--பவுல்-Paul 06:25, 25 பெப்ரவரி 2011 (UTC)
1. இரண்டு படங்களும் இப்போதுள்ள படத்தின் அளவை விடச் சிறியதாக உள்ளது போல் தெரிகிறது. அத்துடன் **கலைக்களஞ்சியம்** ஒரு சொல்லாக இருக்க வேண்டும். முதலாவது படத்தை இன்னும் தெளிவாக அமைத்தால் அதனைத் தேர்ந்தெடுக்கலாம். அல்லது இரண்டாவது எனது தேர்வு.--Kanags <sup>\உரையாடுக</sup> 07:07, 25 பெப்ரவரி 2011 (UTC)
1. இரண்டாவது முதலாவதைவிட நன்றாக உள்ளது. எழுத்துரு (Font) இன்னும் செம்மையாக இருக்கலாம்
1. :போல் தோன்றுகிறது. "பாமினி" போன்ற எழுத்துருக்கள் கூடிய செம்மையாக இருக்கும். பாமினி எழுத்துருவைக் கீழே பார்க்கவும்.  
-- மயூரநாதன் 10:36, 25 பெப்ரவரி 2011 (UTC)
1. இரண்டாவது படம் பார்வைக்குத் தெளிவாக இருக்கிறது. ஆனால் அதில் கனக்ஸ் குறிப்பிட்டது போல் கலைக்களஞ்சியம் என்பது ஒரே சொல்லாக சேர்ந்து இருக்க வேண்டும். இதில் மயூரநாதன் குறிப்பிட்டது போல் செம்மையாகத் தெரியும் எழுத்துருவாக இருந்தால் மேலும் சிறப்பாக இருக்கும்.--தேனி.எம்.சுப்பிரமணி.<sup>/உரையாடுக</sup>. 12:48, 25 பெப்ரவரி 2011 (UTC)
1. இரண்டாவது படம் என் தேர்வு.ஆனால் பிக்சல் அதிகமாக வேண்டும்.பயனர்:balajichinna.
1. முதலாவது, மயூரநாதனின் எழுத்துடன். --Natkeeran 06:02, 26 பெப்ரவரி 2011 (UTC)
1. :இரண்டும் ஒருபோலவே உள்ளன. கலைக்களஞ்சியம் ஒரு சொல்லாக அமைந்து எழுத்துரு தெளிவடைய வேண்டும். --மணியன் 06:09, 26 பெப்ரவரி 2011 (UTC)
1. உள்ளே அமைந்துள்ள படத்தில், தமிழுக்கு பின் தோன்றிய மொழிகளின் எழுத்துக்கள் இருக்கும் போது, நம் தமிழ் மொழியினைக் குறிக்க **அ** என்று எழுத்தை கொண்டு வரவேண்டும். <small>--தகவலுழவன் 06:02, 27 பெப்ரவரி 2011 (UTC)</small>
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### விளக்கம்

- முன்னைய கலந்துரையாடல்: இலச்சினை  
:இதில் ஒரு விடயம் கவனிக்கப்படவேண்டியது; அனைத்து விக்கிப்பீடியா வெக்டர் (SVG) இலச்சினைகளுக்கும் ஒரு பொதுவான பரிமாண அளவு உள்ளது (135×155 பிக்சல்கள்), இங்கு காட்டப்பட்டுள்ள வெக்டர் இலச்சினை 135×155 அளவுப்படி உருவாக்கப்பட்டது, இந்த வெக்டர் இலச்சினையைப் பயன்படுத்தி PNG கோப்பு உருவாக்கலாம்.
**செயன்முறை**: http://URL/padam.svg என்பது 135 பிக்சல்களாக உள்ளது, இதிலிருந்து 1350 பிக்சல்கள் padam.png உருவாக்குவதற்கு http://URL/padam.svg/-padam.svg.png என்று எழுதவேண்டும். இதன்படி 135 பிக்சல் கொண்ட இந்தப்படத்தை
- http://commons.wikimedia.org/wiki/File:Wikipedia-logo-v2-ta.svg
இவ்வாறு மாற்றலாம்
- http://upload.wikimedia.org/wikipedia/commons//8/80/Wikipedia-logo-v2-ta.svg/-Wikipedia-logo-v2-ta.svg
அல்லது இவ்வாறு மாற்றலாம்
- http://upload.wikimedia.org/wikipedia/commons//8/80/Wikipedia-logo-v2-ta.svg/-Wikipedia-logo-v2-ta.svg  
::எழுத்துரு செம்மையாக இல்லாததற்குக் காரணம், இது உருவாக்கப்பட்டது adobe illustrator பயன்படுத்தி, இதில் ஒருங்குறி எழுத்துக்களாக render செய்தால் கிடைக்கும் படத்தில் "வி" என்பது "வ" ஒருபுறத்திலும் அதன் விசிறி ஒரு புறத்திலும் (Glyph) காணப்படும். ஏற்கனவே இங்கு தமிழ் எழுத்துரு ஒன்று பரிந்துரைக்கப்பட்டு இருந்தது (Jana-tamil - unicode), மேலும் இந்த எழுத்துருவைப் பயன்படுத்தி ஒரு மாதிரி உருவாக்கம் செய்யப்பட்டிருந்தது, அதில் "விக்கிபீடியா" என்று "ப்" இல்லது இருந்தது, அதனை உருவாக்கியவர் செய்த முறை எழுத்துருவைப் படமாகவே render செய்தது, அதனையே நான் செய்தேன். இப்போது பாமினி எழுத்துரு பரிந்துரைக்கப்படுவதால் Glyph சிக்கல் இருக்காது. --சி. செந்தி 12:01, 26 பெப்ரவரி 2011 (UTC)  
- தகவலுழவன் நீங்கள் கூறும் கருத்து எண்ணிப்பார்க்க வேண்டிய ஒன்று. விக்கிமீடியா நிறுவனம் ஆனது விக்கிப்பீடியாவின் அதிகாரப்பூர்வ இலச்சினையாக இதனை வெளியிட்டுள்ளது. இதில் எழுத்துகளை மாற்ற நமக்கு உரிமை இல்லை. எனவே வி என்பதே சரி என நான் கருதுகிறேன். தெரிந்தவர்கள் மேலும் விளக்கலாம்.
--சூர்ய பிரகாசு.ச.அ. 12:37, 27 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### கோப்புக்கள்


பாமினி எழுத்துருப் பயன்படுத்தி திருத்தியமைத்த புதிய PNG, SVG : இங்கே
  
இலச்சினைகள் விக்கிமீடியா பொதுக்கோப்பகத்தில் தரவேற்றம் செய்யப்பட்டுள்ளது--சி. செந்தி 16:30, 1 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### இறுதி முடிவு

- தமிழ் விக்கிப்பீடியாவின் புதிய இலச்சினை இப்படம் இறுதி செய்யப்பட்டுள்ளது.
--சூர்ய பிரகாசு.ச.அ. 05:15, 1 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### இறுதி முடிவைப் பற்றிய கருத்துகள்

சூர்ய பிரகாசு, தாங்கள் இறுதி செய்துள்ள தமிழ் விக்கிப்பீடியாவின் இலச்சினையில் விக்கிப்பீடியா என்பதற்குக் கீழுள்ள கட்டற்ற கலைக்களஞ்சியம் என்பதில் **கட்டற்ற கலைக்களஞ்** என்பது தடிமனாகவும் (Bold) (கறுப்பு எழுத்தாகவும்), சியம் என்பது தடிமனின்றியும் (கறுப்பின்றியும்) உள்ளதே... இது என் கணினியில் மட்டுமா? பிற கணினிகளில் எப்படித் தெரிகிறது?--தேனி.எம்.சுப்பிரமணி.<sup>/உரையாடுக</sup>. 07:38, 1 மார்ச் 2011 (UTC)  
:எனக்கு சரியாகத் தான் தெரிகிறது சுப்பிரமணி. svg பகுதி பகுதியாக render ஆவதால் உங்கள் கணினி/உலாவியில் அப்படியொரு தோற்றமளிக்கிறது என நினைக்கிறேன்.--சோடாபாட்டில்<sup>உரையாடுக</sup> 07:56, 1 மார்ச் 2011 (UTC)  
:தடிமன் சிக்கல் இதுவரை யாரும் குறிப்பிடாத ஒன்று. இது உங்கள் உலவியின் சிக்கலாக இருக்கலாம். ஃபயர்ஃபாக்சு உலவியில் இது சிறப்பாகத் தெரிகிறது.
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### இறுதி முடிவைப் பற்றிய கருத்துகள்

#### தோற்றப்பாடுகள் (Best viewed in)

1. ஃபயர்ஃபாக்சு உலவி
1. இண்டர்நெட் எக்சுபுளோரர்
1. ஒபேரா (உலாவி)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### நன்றிகள் கோடி

இந்தப் பணியில் எனக்கு உதவியாக இருந்த அனைவருக்கும் நன்றி. கருத்துகள் கூறிய பயனர்களுக்கும் நிர்வாகிகளுக்கும், இலச்சினையின் மூல உருவாக்குனராக செயலாற்றிய சி. செந்தி அவர்களுக்கும், மயூரநாதன் அவர்களுக்கும் என் நன்றியைத் தெரிவித்துக் கொள்கிறேன். இப்பணி சிறக்க உதவிய அனைத்து நல்லுள்ளங்களுக்கும் எனது நன்றி.
--சூர்ய பிரகாசு.ச.அ. 05:15, 1 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு47

## இலச்சினை மாற்றம் தேவை

### திட்டம் முடிந்தது

இந்த இலச்சினை மாற்றத் திட்டம் இனிதே நடந்தேறியது. உதவியாக இருந்த அனைவருக்கும் நன்றி.
--சூர்ய பிரகாசு.ச.அ. 15:23, 14 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு47

## இலங்கை எழுத்தாளர்களின் நூல் விபரப்பட்டியல்

இந்தத் தலைப்பில் நடந்த உரையாடல் வார்ப்புரு பேச்சு:இலங்கைத் தமிழ் நூல்கள் என்ற பக்கத்துக்கு மாற்றப்பட்டுள்ளது.--Kanags <sup>\உரையாடுக</sup> 08:28, 2 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## விக்கி மேற்கோள் தளம்

விக்கி மேற்கோள் தளத்தினைப் புதுப் பொலிவு பெறச் செய்துள்ளேன். பார்க்கவும். http://ta.wikiquote.org
வார்ப்புருக்களை மாற்றி முதற்பக்கத்தில் நிறைய திருத்தம் செய்துள்ளேன். இன்னும் செய்ய வேண்டும். உதவிப் பக்கங்கள், பிற இன்றியமையாப் பக்கங்களை எழுத வேண்டும். (அதுவரை சில காலம் விக்கிப்பீடியா ஓய்வு (may be))
(மேலும் தேர்வுகளும் வந்துவிட்ட காரணத்தினாலும்)  
--சூர்ய பிரகாசு.ச.அ. 17:44, 1 பெப்ரவரி 2011 (UTC)  
:: நன்றி. நல்லாக உள்ளது.
# விக்கிப்பீடியா:ஆலமரத்தடி/தொகுப்பு47

## விக்கிநூல்கள் தளம்

அடுத்த துப்புரவு முயற்சியாக விக்கிநூல்கள் தளத்தை புதுப் பொலிவு பெறச் செய்துள்ளேன். பார்க்கவும் http://ta.wikibooks.org
வார்ப்புருக்களை மாற்றியுள்ளேன். இன்னும் இன்றைய சிறப்பு நூல், குழந்தைகளுக்கான இன்றைய சிறப்புப் பக்கம் என்ற இரு வார்ப்புருக்களை முதற்பக்கத்தில் இட்டு முதற்பக்கத்தை மேலும் உள்ளடக்கம் உள்ளதாக மாற்ற வேண்டும். தேர்வுகள் முடிந்து விட்ட காரணத்தினால் இனி கொஞ்சம் கூடுதலாக வேலை செய்ய முடியும். மேலும் சமையல் நூலுக்கான உள்ளடக்கங்களை ஒரு பதிவரிடம் கேட்டுள்ளேன். நானும் கணினியியல் தொடர்பான ஒரு நூல் எழுதலாம் என்றுள்ளேன். (ஞாயிறன்று பதிவேற்றுகிறேன்)  
என் எண்ணம் தற்போதுள்ள தமிழ் விக்கித் திட்டங்கள் எவையும் முடக்கப்படக் கூடாது என்பதுவே!  
--சூர்ய பிரகாசு.ச.அ. 13:39, 11 பெப்ரவரி 2011 (UTC)  
:சூரியப் பிரகாசு, விக்கிநூல் தளத்தில் உங்கள் பங்களிப்புக் கண்டு மகிழ்ச்சி. ஏதாவது நிருவாக உதவி தேவைப்பட்டால் விக்கியில் எனது பயனர் பேச்சுப் பக்கத்தில் தெரிவியுங்கள். நன்றி.--Kanags <sup>\உரையாடுக</sup> 13:48, 11 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## இலங்கையில் கட்டுரைப் போட்டி

தனிப்பக்கத்துக்க் மாற்றப்பட்டுள்ளது - விக்கிப்பீடியா:இலங்கை கட்டுரைப்போட்டி--சோடாபாட்டில்<sup>உரையாடுக</sup> 05:00, 28 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## புதுவையில் தமிழ் விக்கிப்பீடியா பட்டறை

புதுவையில், பிப்ரவரி 20 அன்று தமிழ் விக்கிப்பீடியா பட்டறை ஒன்றை நடத்த இராச சுகுமாரன் உள்ளிட்ட நண்பர்கள் ஆர்வம் தெரிவித்து உள்ளனர். இது குறித்த ஏற்பாடுகளை உறுதிப்படுத்திக் கொண்டு மேல் விவரங்களைத் தருகிறேன். நன்றி--இரவி 13:07, 2 பெப்ரவரி 2011 (UTC)
:நிகழ்வு உறுதிப்படுத்தப்பட்டுள்ளது. அடுத்து கொங்கு மண்டலத்திலும், தென் தமிழ்நாட்டிலும் ஒரு அறிமுகக் கூட்டமாவது நடத்த முயல வேண்டும்.--இரவி 11:38, 3 பெப்ரவரி 2011 (UTC)  
::இதற்கு அடுத்த வார இறுதியில் கோவை பி. எஸ். ஜி கல்லூரியில் ஒரு பட்டறை நிகழ உள்ளது (பொதுமக்களுக்கல்ல, சிருஷ்டி 2011, தொழில்நுட்பத் திருவிழாவில் கலந்து கொள்ளும் கல்லூரி மாணவர்களுக்கு மட்டும்). தேதியும் நேரமும் இன்னும் உறுதிசெய்யப்படவில்லை (25, 26, 27 தேதிகளில் வரும்). ஒரு வாரத்துள் உறுதியான பின்னர் பக்கத்தை உருவாக்கி விடுகிறேன்.--சோடாபாட்டில்<sup>உரையாடுக</sup> 13:49, 3 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## மீண்டும் நான்

ஓ நண்பர்களே!  
வணக்கம்! எப்படி இருக்கிறீர்கள்? நான்தான் உங்கள் ஞானப்பிரகாசன். மீண்டும் வந்திருக்கிறேன். இம்முறை கணிணி வழியே.  
ஆம். இத்தனை நாட்களாகக் கைப்பேசி வழியாக மட்டுமே விக்கிப்பீடியாவில் இயங்கிக் கொண்டிருந்த நான் அண்மையில் கணிணி வாங்கி விட்டேன். சில நாட்களுக்கு முன்புதான் கணிணியில் தமிழைப் பதிவேற்றினேன். இன்னும் ‘தமிழ்99’-இல் தட்டெழுதக் கற்றுக் கொள்ளவில்லை. இப்பொழுதுக்கு ’ஃபொனடிக்’கில்தான் தட்டெழுதெத் தெரியும்.  
இதுவரை கணிணி இல்லாததால்தான் என்னால் பெரிதாக எதுவும் பங்களிக்க முடியவில்லை. விரைவில் ‘தமிழ்99’ கற்றுக் கொண்டு வருகிறேன். அதன் பின் என்னிடம் நீங்கள் பெரிதாக எதிர்பார்க்கலாம்.  
உங்கள் அன்பன்:
--இ.பு.ஞானப்பிரகாசன் 11:18, 4 பெப்ரவரி 2011 (UTC)  
:மகிழ்ச்சி ஞானப்பிரகாசன்! தங்கள் பங்களிப்புகள் பெருகட்டும். --பெ. கார்த்திகேயன் (Karthi.dr)<sup>\உரையாடுக</sup> 11:35, 4 பெப்ரவரி 2011 (UTC)
: ஞானப்பிரகாசன் வாழ்த்துக்கள். கணினி இல்லாதிருந்தும் நீங்கள் ஆர்வமுடன் செயல்பட்டு வந்துள்ளீர்கள். இப்பொழுது கணினியும் இருப்பதால் பங்களிப்புக்களைச் சுலபமாகச் செய்யமுடியும். உங்கள் முன்னேற்றத்தையும் கவனித்துக்கொண்டு தமிழ் விக்கிப்பீடியாவும் வளர உதவுங்கள். மயூரநாதன் 13:03, 4 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## விக்கிமீடியா மென்பொருள் மேம்பாடு

விக்கிமீடியா மென்பொருள் 8 பெப்ரவரி மேம்படுத்தப்பட உள்ளது. இது சாவா நிரல்களைப் பாதிக்கும் வாய்ப்பு உள்ளது. தமிழ் தட்டச்சுக் கருவி, வார்ப்புரு உதவி போன்ற நிரல்கள் தடைபடாதிருக்க உருவாக்குனர்கள் கவனிக்க வேண்டுகிறேன்.--மணியன் 04:45, 8 பெப்ரவரி 2011 (UTC)
:Site notice அறிவிப்புகள் தற்போது கட்டுரைத் தலைப்பிற்கும் tabsக்கும் இடையில் வருவது இந்த மேம்படுத்தலினாலா ?--மணியன் 08:18, 8 பெப்ரவரி 2011 (UTC)  
::
இல்லை இது முன்னரே இப்படித்தான் இருந்தது.
 கேஷை எடுத்துவிட்டுப் பார்த்தேன் நீங்கள் சொல்வது சரிதான். வித்தியாசமாக இருக்கிறது--சோடாபாட்டில்<sup>உரையாடுக</sup> 08:23, 8 பெப்ரவரி 2011 (UTC)  
hotcat காலாவதியாகி விட்டது. தட்டச்சுக் கருவி வேலை செய்கிறது, மாஹிரின் கருவிகளும் வேலை செய்கின்றன. ஆங்கில விக்கியில் தகவல்பெட்டிகள் அனைத்தும் ஒழுங்காககத் தெரியவில்லை. இங்கு தெரிகின்றன.--சோடாபாட்டில்<sup>உரையாடுக</sup> 14:05, 8 பெப்ரவரி 2011 (UTC)  
:::ஹாட்கேட் வேலை செய்யவில்லை. எந்த நிரலை எனது நெறியத் தோலில் (Vector skin) ஒட்டுவது? --சூர்ய பிரகாசு.ச.அ. 14:11, 8 பெப்ரவரி 2011 (UTC)  
::::
ஓரிரண்டு நாள் பொறுத்துப் பார்ப்போம். hotcat.js மூலத்தில் ஏதேனும் சரி செய்ய வேண்டுமா என்று. அங்கு சரி செய்ய வில்லையெனில் வழு எழுப்பி தெரிந்து கொள்வோம்--சோடாபாட்டில்<sup>உரையாடுக</sup> 14:27, 8 பெப்ரவரி 2011 (UTC)
  
::::: இந்த நிரல் துடை தோல் கோப்பில் ஒட்டுங்கள் ஹாட்கேட் மீண்டும் வேலை செய்யும்.--சோடாபாட்டில்<sup>உரையாடுக</sup> 14:32, 8 பெப்ரவரி 2011 (UTC)  
ஹாட்கேட் நல்ல நிரல் அனைவருக்கும் கிடைக்க மீடியாவிக்கி:Common.js ல் மேலுள்ள நிரலை ஒட்டுங்களேன். -- மாஹிர் 16:09, 8 பெப்ரவரி 2011 (UTC)  
:common.js இல் ஒட்டியுள்ளேன். ஒரு முறை சோதித்துக் கொள்ளுங்கள்--சோடாபாட்டில்<sup>உரையாடுக</sup> 16:20, 8 பெப்ரவரி 2011 (UTC)
::சோடாபாட்டில் மன்னிக்க, ஹாட்கேட் ஏற்கெனவே கருவி பட்டியலில் உள்ளதால் காமனில் தேவையில்லை. அதனை இணைத்ததாலோ என்னவோ இப்பொழுது வேற வழு வருகிறது. தயவு செய்து மீளமைக்கவும் -- மாஹிர் 17:46, 8 பெப்ரவரி 2011 (UTC)  
:::மீளமைத்துவிட்டேன். --சோடாபாட்டில்<sup>உரையாடுக</sup> 17:57, 8 பெப்ரவரி 2011 (UTC)
தற்போது மீடியாவிக்கி 1.16க்கே மீளப்பட்டுவிட்டது.  
--Natkeeran 03:26, 9 பெப்ரவரி 2011 (UTC)  

எனக்கு விக்கி தேடுபொறியில் (மேல் வலது மூலை) இப்போது பிர்ச்சன்னை எழுந்துள்ளது. auto suggestions வருவதில்லை. மேலும் disabled textbox போலத் தோற்றமளிக்கிறது. வேறு யாருக்கும் இப்படி உள்ளதா?
 நேற்று செய்த மீளமைப்பில் வந்த பிரச்சனை. சரி செய்துவிட்டேன். --சோடாபாட்டில்<sup>உரையாடுக</sup> 06:55, 9 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## Printing_in_Tamil_language

http://en.wikipedia.org/wiki/Printing_in_Tamil_language
இந்தக் கட்டுரையை யாராவது முழுமையகா மொழி பெயர்த்துத் தந்தால் நன்றாக இருக்கும்.  
தமிழ் அச்சிடல் வரலாறு ??  
--Natkeeran 05:29, 8 பெப்ரவரி 2011 (UTC)
:துவங்கியுள்ளேன். படிப்படியாக வளர்த்தெடுப்போம். --மணியன் 08:52, 8 பெப்ரவரி 2011 (UTC)  
:: நன்றி மணியன். அருமையான மொழி பெயர்ப்பு, நல்ல கட்டுரை. --Natkeeran 03:26, 9 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## அதிக interwiki இணைப்புகள்

அதிக interwiki (விக்கியிடை?) இணைப்புகள் கொண்ட கட்டுரைகள் http://toolserver.org/~hoo/dbq/dbq-121_4.txt தவியில் விடுபட்ட கட்டுரைகளை உருவாக்கலாம். -- மாஹிர் 05:06, 9 பெப்ரவரி 2011 (UTC)
- ஒரு சில கட்டுரைகளை, இங்கு மாற்றுகிறேன். தொடுப்புக்கு நன்றி.மாகிர்<small>--த* உழவன் 01:49, 10 பெப்ரவரி 2011 (UTC)</small>
# விக்கிப்பீடியா:ஆலமரத்தடி/தொகுப்பு47

## புறகருவிகள்

சில வாரங்களாக, ஆங்கில விக்கியில் இருப்பது போல கட்டுரைகளின் வரலாற்றுப் பக்கங்களில் புறக்கருவிகளுக்கு இணைப்புகள் தோன்றுகின்றன (பதிப்பு வரலாறு புள்ளிவிபரம், பங்களிப்பாளர் பட்டியல், பதிப்பு வரலாற்றில் தேட · பார்வையாளர்களின் எண்ணிக்கை, பக்கம் பார்க்கப்பட்ட புள்ளிவிபரம்). இதனைச் செய்யத் தெரியாமல் சில மாதங்களாக முழித்துக் கொண்டிருந்தேன். செய்தவருக்கு (லாஜிக்? மாஹிர்?) நன்றியும் பாராட்டுகளும். எப்படி செய்தீர்கள் என்று விளக்கினால் கீழிள்ள “edit counter", "articles created", வகையறாக்களையும் இணைக்க உதவியாக இருக்கும். --சோடாபாட்டில்<sup>உரையாடுக</sup> 04:30, 10 பெப்ரவரி 2011 (UTC)  

தமிழிலும் இணைத்தால் நன்றாக இருக்கும்.

இருக்கிறது. பார்க்காமல் கூறிவிட்டேன்.
--சூர்ய பிரகாசு.ச.அ. 06:16, 10 பெப்ரவரி 2011 (UTC)  
:: *செய்தவரே தன் பங்களிப்பை மறந்துடார்* :: என்ன சோடா நான் சொல்லி, நீங்க தானே பண்ணீங்க. ரொம்ப அதிகமா தொகுதாலே இப்படிதான். த.விக்கியில் பல மீடியாவிக்கி பக்கங்கள் 2004 யிலிருந்து அண்மைப்படுத்தாமல் உள்ளன.தனிப்பட்ட பக்கங்களை செய்யாமல் எல்லா பக்கங்களை ஒரு பார்வையிட்டு அண்மைப்படுத்தினால் பல வசதிகள் கிடைக்கலாம். சில நாட்களில் என் சொந்த வேலைகள் முடிந்தவுடன் இங்கு வருகிறேன்.இல்லைனா திருச்சியில் ஒண்ணா பண்ணுவோம். ஸ்ரீகாந்த் 03:45, 11 பெப்ரவரி 2011 (UTC)  
:::ஆகா அது தானா இது. நான் நீங்கள் சொன்ன விக்கிப்பீடியா:பக்க வரலாறு மாற்றத்த மட்டும் நியாபகம் வச்சிருக்கேன். Histlegend அ மாத்துனது சுத்தமா நினைவு இல்ல :-). ஆம் திருச்சியில் மீதி மீடியாவிக்கி பக்கங்களையெல்லாம் இற்றை படுத்துவோம். குறிப்பா கீழே இருக்கும் கருவிப்பட்டையை (edit counter/articles created) சேர்க்க வேண்டும்.--சோடாபாட்டில்<sup>உரையாடுக</sup> 04:01, 11 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## தானுலவி தானியங்கிப் பணிகள்

எனது தானியங்கி கணக்கை மறுபடி புதுப்பித்துள்ளேன். இதன் ஒரு கட்டமாக பேரூராட்சிகள் (keyword: "ஒரு பேரூராட்சி") 540 கட்டுரைகள் காட்டுகிறது. இதற்கு பகுப்பு இடலாம் என்றிருக்கிறேன். தமிழ்நாடு தொடர்பான பேரூராட்சிகளுக்கு மாஹிர் 16:37, 11 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## தமிழ் விக்கி 28,000 கட்டுரைகள்

தமிழ் விக்கியில் கட்டுரை எண்ணிக்கை 28,000 ஐ நெருங்கிவிட்டது. இன்று இந்த எண்ணிக்கையைத் தாண்டிவிடுவோம். இதே உற்சாகத்தைத் தக்கவைத்துக் கொண்டால் மிக விரைவிலேயே 30,000 ஐயும் தாண்டிவிடலாம். பயனர்கள் அனைவருக்கும் வாழ்த்துக்கள். மயூரநாதன் 04:42, 12 பெப்ரவரி 2011 (UTC)  
- தங்கள் வாழ்த்துகளுக்கு நன்றி!.--சூர்ய பிரகாசு.ச.அ. 06:35, 13 பெப்ரவரி 2011 (UTC)
- உங்களின் வாழ்த்துக்களுக்கும், ஊக்குவிப்புக்கும் நன்றி.<small>--த* உழவன் 09:33, 13 பெப்ரவரி 2011 (UTC)</small>
# விக்கிப்பீடியா:ஆலமரத்தடி/தொகுப்பு47

## இராம்கி ஐயாவின் உரையாடல்

மக்கள் தொலைக்காட்சியில் இராம்கி ஐயாவினால் வழங்கப்பட்ட செவ்வி, காணொளி வடிவில்:  
- பகுதி 1
- பகுதி 2
- ஆழமான சிந்தனைகளை பாமரும் புரிந்துணர எடுத்துரைத்தார். அவ்வப்போது சென்னைத் தமிழ் வந்ததோ? நாம் செய்ய வேண்டுன குறித்தும் கூறியது, உயர்வாகும்.<small>--த* உழவன் 09:19, 13 பெப்ரவரி 2011 (UTC)</small>.
# விக்கிப்பீடியா:ஆலமரத்தடி/தொகுப்பு47

## Bibliographic databases

Bibliographic databases / index என்பதற்கு சரியான சொல் என்ன? உசாத்துணைகள் தகவல் திரட்டு, உசாத்துணைகள் தரவுத்தளங்கள், உசாத்துணைகள், நூற்பெயர்க்கோவை, நூற்றொகை ?? --Natkeeran 19:55, 13 பெப்ரவரி 2011 (UTC)
:நூல் தரவுத்தளம்/உள்ளடக்கம். நூலிய தரவுத்தளம்/உள்ளடக்கம் (அதாது நூல்களாக இல்லாமல் நூல்போன்ற் சிறிதும் பெரிதுமான தகவல் ஆவணங்களாகவும் இருக்கலாம் எனக் கருதி, **நூலிய** என்று எழுதலாம் எனப் பரிந்துரைக்கின்றேன். நூல்+இயம் ==> நூலிய- நூல், நூல் சார்ந்த, நூல்போன்றவற்றைக் குறிக்கும் பெயரடை. தமிழ் அறிவியல் கலைக்களஞ்சியத்தில் நூலோதி என்று குறிக்கிறார்கள். பற்பல விதமாகக் குறிக்க இயலும். ஆனால் ஒன்றிரண்டாவது சீரான ஈடான கலைச்சொல்லாகப் பயன்படுத்துவது நல்லது --செல்வா 22:33, 13 பெப்ரவரி 2011 (UTC)  
::Bibliography என்பதற்கு "நூற்பட்டியல்" என்னும் தமிழாக்கம் ஏற்கெனவே இருப்பதால் bibliographic database என்பதை "நூற்பட்டியல் தரவுத்தளம்" என்றால் எப்படி? --பவுல்-Paul 00:54, 14 பெப்ரவரி 2011 (UTC)  
:::நூற்கள் என்று எழுதுவது தவறு என எங்கோ யாரோ கூறியிருந்தனர். அது செல்வாவாகவும் இருக்கலாம்.நூற்பட்டியல் என்பது நூல்பட்டியல் என வரும்.--Kanags <sup>\உரையாடுக</sup> 07:24, 14 பெப்ரவரி 2011 (UTC)  
:: நன்றி. --Natkeeran 23:27, 14 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## தமிழ்ப் பெயரீடு

வரலாற்றுச் செய்திகளைப் பதிவிடும்போது ஏராளமான பெயர்கள் பல்வேறு இடங்களிலும் ஒரே மாதிரி வருவதுண்டு. அவ்வாறான பெயர்களைப் பயன்படுத்தும்போது ஆங்கில வழியைப் பின்பற்றி நாம் அப்பெயர்களைப் பயன்படுத்தலாமா? உதாரணமாக, ஐந்தாம் மகிந்தன் என்பதற்குப் பதிலாக மகிந்தன் V என்றும் இரண்டாம் இராசசிங்கன் என்பதற்குப் பதிலாக இராசசிங்கன் II என்றும் பயன்படுத்துவது வரலாற்றுச் செய்திகளைக் கூறுவதற்கும் தலைப்பிடுவதற்கும் பொருத்தமான முறை என்று கருதுகின்றேன். இது தொடர்பில் விக்கிப்பீடியர்களின் கருத்தை எதிர்பார்க்கிறேன்.--பாஹிம் 04:14, 14 பெப்ரவரி 2011 (UTC)  
:ஆங்கில வழியில் உரோமன் எண்களில் எழுதும்போது சட்டென்று படிப்பவர் குழம்பும் வாய்ப்புள்ளது. பலமுறைக் கண்டுள்ளேன். மகிந்தன் V என்பதை “மகிந்தன் வி” என்று படித்துவிட வாய்ப்புண்டு. ஆங்கிலத்திலேயே உரோம எண்களில் எழுதும் போது வேறு மாதிரி படிக்க வேண்டும் என்று சொல்லித் தரவேண்டியுள்ளது. (என் பள்ளி காலத்தில் வெகு நாட்களாக மகிந்தன் எட்டு, மகிந்தன் மூன்று என்று படித்து வந்தோம், உயர்நிலைப்பள்ளி சென்ற பின்னர் தான் ஒரு ஆசிரியர் ஐந்தாம் மகிந்தன்/ mahindha the fifth என்று படிக்க வேண்டும் என்று திருத்தினார் :-)). எனவே என் அனுபவத்தில் இது குழப்பம் தரக்கூடிய முறை. இதனை ஒரு வழிமாற்றாக / அடைப்புக் குறிகளுக்குள் பயன்படுத்திக் கொள்ளலாம். ஆனால் கட்டுரைத் தலைப்பில் “ஐந்தாம் மகிந்தன்” என்ற முறையைப் பயன்படுத்துவது குழப்பங்களைத் தவிர்க்க பெரிதும் உதவும்.--சோடாபாட்டில்<sup>உரையாடுக</sup> 04:59, 14 பெப்ரவரி 2011 (UTC)  
நன்றி சோடாபாட்டில். அப்படியே செய்யலாம்.--பாஹிம் 05:04, 14 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## பட்டறை தொடர்பான பிடிஎப் அல்லது டொக் ஆவணங்களை எங்கு பதிவேற்றலாம் ?

பட்டறை தொடர்பான பிடிஎப் அல்லது டொக் ஆவணங்களை எங்கு பதிவேற்றலாம் ? --Natkeeran 23:26, 14 பெப்ரவரி 2011 (UTC)
:காமன்சில் இது மாதிரியான பல அறிக்கைகள் ஏற்றப்படுகின்றன். அங்கேயே ஏற்றலாம்--சோடாபாட்டில்<sup>உரையாடுக</sup> 10:08, 15 பெப்ரவரி 2011 (UTC)
::முழுவதும் காப்புரிமை விலக்கு பெற்ற உள்ளடக்கமாக இருந்தால் காமன்சில் பதிவேற்றலாம். இல்லையென்றால் http://www.slideshare.net/ போன்ற தளமொன்றில் பதிவேற்றலாம். http://outreach.wikimedia.org/wiki/Main_Page விக்கியிலும் பதிந்து வைக்கலாம். -- சுந்தர் <sup>\பேச்சு</sup> 10:26, 15 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## 2011 உலகத் துடுப்பாட்டக் கோப்பை இலங்கை அணி

2011 உலகத் துடுப்பாட்டக் கோப்பை இலங்கை அணியின் 15 இலங்கை வீரர்களினது பந்து வீச்சு, துடுப்பாட்டம் போன்ற புதிய தரவுகளை திரட்டி வைத்துள்ளேன். 2007ம் ஆண்டு துடுப்பாட்ட அணி அறிமுகப்படுத்தப்பட்டதைப் போன்றே 2011ம் ஆண்டு இலங்கைத் துடுப்பாட்ட அணியை அறிமுகப்படுத்தினால் என்ன? இது குறித்து முறையான ஆலோசனை கிடைக்குமிடத்து இன்றே சகல குறிப்புகளையும் இற்றைப்படுத்திவிடலாம். --P.M.Puniyameen 09:51, 15 பெப்ரவரி 2011 (UTC)  
:தனியாக ஒவ்வோர் 2007 ஆம் ஆண்டு அணிக்கும் கட்டுரை இருப்பதாகத் தெரியவில்லை. ஆங்கில விக்கியிலும் தேடிப் பார்த்தேன். ஆனால் இலங்கை அணியில் விளையாடுபவர்கள் அனைவருக்கும் தனித் தனிக் கட்டுரைகள் எழுதலாம். ஏற்கனவே சிலரின் கட்டுரைகள் உள்ளன. அவற்றை இற்றைப்படுத்தலாம்.--Kanags <sup>\உரையாடுக</sup> 10:18, 15 பெப்ரவரி 2011 (UTC)  
::ஆங்கில விக்கியில் உலகக்கிண்ண அணிகளை தனித் தனி கட்டுரைகளாக்கி பின் வார்ப்புருக்கள் மூலம் இணைக்கிறார்கள் - :en:Template:Sri Lanka Squad 2007 ICC World Twenty20--சோடாபாட்டில்<sup>உரையாடுக</sup> 10:39, 15 பெப்ரவரி 2011 (UTC)
:திருத்தம். அங்கு உலகக்கிண்ண அணிகளை அல்ல அணி வீரர்களுக்கான தனிக் கட்டுரைளையே வார்ப்புருக்கள் மூலம் இணைக்கிறார்கள். Sri Lanka Squad 2011 Cricket World Cup.--Kanags <sup>\உரையாடுக</sup> 11:10, 15 பெப்ரவரி 2011 (UTC)
:::பார்க்க வார்ப்புரு:2011 துடுப்பாட்ட உலகக்கிண்ண இந்திய அணி --மணியன் 02:48, 16 பெப்ரவரி 2011 (UTC)  
மணியன் குறிப்பிட்டதைப் போல 2011 உலகக் கிண்ண இலங்கை அணி வார்ப்புருவை அமைத்தால் கட்டுரைகளை ஆரம்பத்திலிருந்து எழுத வேண்டி வருமா? தொழில்நுட்ப அறிவின்மை காரணமாக சரியான முறையில் பதிவேற்றம் செய்ய முடியாமல் இருக்கும். 19ம் திகதி உலகக் கிண்ணம் ஆரம்பிக்கும் தினத்தன்று இலங்கையின் தேசிய பத்திரிகையொன்று விசேட அனுபந்தமொன்றை வெளியிடவுள்ளது. அதற்காக அதன் ஆசிரியர் கேட்டுக் கொண்டதற்கிணங்க இலங்கை வீரர்கள் 15 பேரினதும் ஒருநாள் சர்வதேச போட்டி பற்றிய சாதனை குறித்து வைத்துள்ளேன். அதனையே விக்கிப்பீடியாவிலும் பதிவேற்றம் செய்யலாம் என்றிருந்தேன். புதிய தரவுகளை குமார்சங்ககார பக்கத்தில் பதிவேற்றிய போல பதிவேற்றிவிடவா? இருப்பினும் ஒரு சந்தேகம். தற்போது இலங்கை அணியினர் பற்றிய குறிப்பு 2007 உலகக் கிண்ண இலங்கை அணி என்ற வார்ப்புருவுக்கு உட்பட்டே இருக்கின்றது. இதனால் யாதும் கருத்து முரண்பாடுகள் தோன்றுமா? இது குறித்து ஒரு தெளிவான விளக்கத்தைப் பெற விரும்புகின்றேன். --P.M.Puniyameen 04:52, 16 பெப்ரவரி 2011 (UTC)  
:குமார சங்கக்கார கட்டுரையில் செய்தது போலவே பிற வீரர்களுக்கும் செய்து விடுங்கள். ஏற்கனவே கட்டுரை இருப்பின் மீண்டும் அவ்வீரருக்கென கட்டுரை துவங்கத் தேவையில்லை. ஒரே கட்டுரை ஒன்றுக்கும் மேற்பட்ட வார்ப்புருக்களுக்குள் வரலாம் . ஒரு வீரர் 2007 மற்றும் 2011 அணிகளுக்கான வார்ப்புருக்கள் இரண்டிலும் இடம்பெறலாம. எனவே முரண்பாடு ஆகாது. --சோடாபாட்டில்<sup>உரையாடுக</sup> 06:29, 16 பெப்ரவரி 2011 (UTC)  
- நன்றி சோடாபாட்டில். அப்படியே செய்கிறேன்--P.M.Puniyameen 06:47, 16 பெப்ரவரி 2011 (UTC)
# விக்கிப்பீடியா:ஆலமரத்தடி/தொகுப்பு47

## India Faces a Linguistic Truth: English Spoken Here

- India Faces a Linguistic Truth: English Spoken Here
# சகீப் அல் அசன்

**சகீப் அல் அசன்** (*Shakib Al Hasan*, , பிறப்பு: மார்ச் 24 1987) ஒரு வங்காளதேச துடுப்பாட்ட வீரர் ஆவார், இவர் ஐசிசியின் ஒருநாள் பன்னாட்டுத் துடுப்பாட்டத்தின் பன்முக ஆட்டக்காரர்கள் *(All-rounders)* தரவரிசையில் தொடர்ந்து 10 ஆண்டுகள் முதல் இடத்தைப் பிடித்த சாதனையைப் படைத்துள்ளார். சிறப்பான மட்டையாடும் திறனுக்காகவும், சிக்கனமாகப் பந்துவீசுவதற்காகவும், சிறப்பான களத்தடுப்பிற்காகவும் இவர் பரவலாக அறியப்படுகிறார். இவர் அனைத்துக் காலத்திற்குமான சிறந்த பன்முக ஆட்டக்காரர்களுள் ஒருவராகக் கருதப்படுகிறார்.  
2015ஆம் ஆண்டு ஐசிசியின் தேர்வு, பன்னாட்டு மற்றும் இருபது20 ஆகிய மூன்று தரவரிசைகளிலும் பன்முக ஆட்டக்காரராக முதலிடம் பெற்ற ஒரே வீரர் என்ற வரலாற்றுச் சாதனையைப் படைத்தார். 13 ஜனவரி 2017 அன்று, தேர்வுப் போட்டியில் வங்காளதேச மட்டையாளர்களில் அதிகபட்ச தனிநபர் ஓட்டங்களைப் (217) பதிவு செய்தார். நவம்பர் 2018 இல், தேர்வுப் போட்டிகளில் 200 மட்டையாளர்களை வீழ்த்திய வங்காளதேசத்தின் முதல் பந்துவீச்சாளர் ஆனார். ஒருநாள் பன்னாட்டுப் போட்டிகளில் 199 ஆட்டங்களில் 6,000 ஓட்டங்கள் எடுத்து 200 மட்டையாளர்களை வீழ்த்தியதன் மூலம் அதிவேக பன்முக ஆட்டக்காரர் என்ற சாதனையைப் படைத்தார். மேலும் உலககிண்ண வரலாற்றில் 1000 ஓட்டங்கள் எடுத்து 30 மட்டையாளர்களை வீழ்த்திய ஒரே பன்முக ஆட்டக்காரர் இவர் மட்டுமே.
# சகீப் அல் அசன்

## பன்னாட்டுப் போட்டிகள்

ஆகஸ்டு 6, 2006 இல் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் சகீப் அல் அசன் அறிமுகமானார். இந்தப் போட்டியில் 300 ஓட்டங்களை எடுத்தார். மேலும் எல்டன் சிகும்புரா இலக்கினை *பவுல்டு* முறையில் வீழ்த்தினார். மே 6, 2006 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்ட்டியில் அறிமுகமானார். சனவரி 2009 ஆம் ஆண்டு முதல் ஏப்ரல் 2011 வரை மற்றும் மார்ச் 2012 முதல் பன்னாட்டுத் துடுப்பாட்ட அவையின் ஒருநாள் பன்னாட்டுத் துடுப்பாட்டப் போட்டிகளுக்கான சகலத் துறையர்களுக்கான தரவரிசையில் முதலிடம் பிடித்தார். டிசம்பர் 2011 ஆம் ஆண்டில் பன்னாட்டுத் துடுப்பாட்ட அவையின் தேர்வுத் துடுப்பாட்டப் போட்டிகளுக்கான சகலத் துறையர்களுக்கான தரவரிசையில் முதலிடம் பிடித்தார். பன்னாட்டுத் துடுப்பாட்ட அவையின் அனைத்து வடிவங்களுக்கான தரவரிசையிலும் முதல் மூன்று இடத்திற்குள் இருக்கும் ஒரே வீரர் எனும் பெருமையைப் பெற்றுள்ளார். 2008 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் 36 ஒட்டங்கள் விட்டுக்கொடுத்து 7 இலக்குகளை வீழ்த்தினார். இதுதான் இவரின் தேர்வுப் போட்டிகளில் சிறப்பான பந்துவீச்சு ஆகும்.தேர்வுத் துடுப்பாட்டப் போட்டிகளில் அதிக இலக்குகள் எடுத்த வங்காளதேச வீரர் எனும் சாதனையைப் படைத்தார்.
# முஷ்பிகுர் ரகீம்

**மொகம்மது முசுபிகுர் இரகீம்**: (Mohammad Mushfiqur Rahim, ) பிறப்பு: செப்டம்பர் 1, 1988) வங்காளதேசம் துடுப்பாட்ட அணியின் குச்சக் காப்பாளர் ஆவார். வங்காளதேசத்தின் பொக்ரா பிரதேசத்தில் பிறந்த இவர் வங்காளதேசம் தேசிய அணி, இரச்சாகி அணி, வங்காளதேச துடுப்பாட்ட ஏ அணிகளில் இவர் அங்கத்துவம் பெறுகின்றார்.இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.
# முஷ்பிகுர் ரகீம்

## தேர்வுத் துடுப்பாட்டம்

2005 ஆம் ஆண்டில் வங்காளதேசத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது . மே 26 , இல் இலண்டனில் நடைபெற்ற இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 56 பந்துகளில் 19 ஓட்டங்கள் எடுத்து ஹோகார்டின் பந்துவீச்சில் ஆட்டமிழந்தார். இதில் 3 நான்குகள் அடங்கும். பின் இரண்டாவது ஆட்டப் பகுதியில் 9 பந்துகளில் 3 ஓட்டங்கள் எடுத்து ஆண்ட்ரூ பிளின்டாஃப் பந்துவீச்சில் ஆட்டமிழந்தார். இந்தப் போட்டியில் இங்கிலாந்து அணி ஒரு ஆட்டப் பகுதி மற்றும் 271 ஓட்டங்கள் வித்தியாசத்தில் வெற்றி பெற்றது.  
சூலை 2007 ஆம் ஆண்டிலில் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் விளையாடும் வாய்ப்பினைப் பெற்றார். மசூத்திற்கு காயம் ஏற்பட்டதனால் இவருக்கு வாய்ப்பு கிடைத்தது. இந்தப் போட்டியில் வங்காளதேச அணியின் புதிய தலைவரான முகமது அஷ்ரஃபுல்லுடன் இணைந்து 191 ஓட்டங்கள் சேர்த்தார். இதன்மூலம் ஆறாவது இணைக்கு அதிக ஓட்டங்கள் சேர்த்த வங்காளதேச இணை எனும் சாதனை படைத்தனர். இருந்தபோதிலும் இந்தப் போட்டியில் இலங்கை அணி ஒரு ஆட்டப்பகுதி மற்றும் 90 ஓட்டங்கள் வித்தியாசத்தில் வெற்றி பெற்றது.  
2018 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது . பெப்ரவரி 8, இல் தாக்காவில் நடைபெற்ற இலங்கைத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் குச்சக் காப்பாளராக 3 கேட்சுகளைப் பிடித்தார். 22 பந்துகளில் 1 ஓட்டங்கள் எடுத்து லக்மலின் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் 51 பந்துகளில் 25 ஓட்டங்கள் எடுத்து ஹெராத்தின் பந்துவீச்சில் ஆட்டமிழந்தார். இந்தப் போட்டியில் இலங்கை அணி 215 ஓட்டங்கள் வித்தியாசத்தில் வெற்றி பெற்றது.
# முஷ்பிகுர் ரகீம்

## ஒருநாள் போட்டிகள்

2006 ஆம் ஆண்டில் வங்காளதேசத் துடுப்பாட்ட அணி சிம்பாப்வேயில் சுற்றுப்பயணம் செய்து விளையாடியது. ஆகஸ்டு 6 இல் ஹராரேவில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் களம் இறங்குவதற்கு இவருக்கு வாய்ப்பு கிடைக்கவில்லை. இந்தப் போட்டியில் வங்காளதேச அணி 8 இலக்குகள் வித்தியாசத்தில் வெற்றி பெற்றது.  
2018 ஆம் ஆண்டில் வங்காளதேசத் துடுப்பாட்ட அணி முத்தரப்புத் தொடரில் விளையாடியது. சனவரி 7 இல் தாக்காவில் நடைபெற்ற இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். இந்தப் போட்டியில் 40 பந்துகளில் 22 ஓட்டங்கள் எடுத்து தனஞ்செய பந்துவீச்சில் ஆட்டமிழந்தார். இந்தப் போட்டியில் இலங்கை அணி 79 ஓட்டங்கள் வித்தியாசத்தில் வெற்றி பெற்றது.
# தமீம் இக்பால்

**தமீம் இக்பால்கான்**: (Tamim Iqbal Khan, பிறப்பு: மார்ச்சு 20, 1989) வங்காளதேசம் துடுப்பாட்ட அணியின் ஆரம்ப துடுப்பாட்டக்காரராவார்,மற்றும் முன்னாள் தேர்வுத் துடுப்பாட்டத் தலைவர் ஆவார். இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார். 2007 ஆம் ஆண்டு முதல் ஒருநாள் பன்னாட்டுத் துடுப்பாட்டப் போட்டிகளிலும், 2008 ஆம் ஆண்டு முதல் தேர்வுத் துடுப்பாட்டப் போட்டிகளிலும் விளையாடினார். இடதுகை மட்டையாளரான இவர் துவக்கவீரராக களம் இறங்குகிறார். வங்காளதேச சிறந்த மட்டையாளர்களில் ஒருவராக அறியப்படுகிறார். டிசம்பர் 2010 முதல் செப்டம்பர் 2011 ஆம் ஆண்டு வரை இவர் அணியின் உதவித் தலைவராக இருந்துள்ளார். இவர் தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டம் ஆகிய மூன்று வடிவங்களிலும் நூறு ஓட்டங்கள் அடித்துள்ளார். மேலும் சர்வதேச போட்டிகளில் 10,000 ஓட்டங்களை அடித்துள்ளாஅர். இதன்மூலம் 10,000 ஓட்டங்கள் அடித்த முதல் வங்காளதேச வீரர் எனும் சாதனை படைத்தார். சனவரி 23 , 2018 இல் சேர்-இ-பங்களா துடுப்பாட்ட அரங்கத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் 6,000 ஓட்டங்களை எடுத்தார்.இது அந்த மைதானத்தில் இவர் எடுக்கும் 2, 515 ஆவது ஓட்டமாகும். இதன்மூலம் ஒரே மைதானத்தில் அதிக ஓட்டங்கள் எடுத்தவர் எனும் சாதனையைப் படைத்தார். இதற்கு முன் சனத் ஜயசூரியா ஆர். பிரேமதாச அரங்கத்தில் 2,514 ஓட்டங்கள் அடித்ததே சாதனையாக இருந்தது. வங்காளதேச சிட்டாகொக் பிரதேசத்தில் பிறந்த இவர் வங்காளதேசம் தேசிய அணி, ஆசிய லெவன் அணி, வங்காளதேச துடுப்பாட்ட ஏ அணி, வங்காளதேச 19இன் கீழ் அணிகளில் இவர் அங்கத்துவம் பெறுகின்றார்.
# தமீம் இக்பால்

## ஆரம்பகால வாழ்க்கை

தமீம் இக்பால் கான், இக்பால் கான் மற்றும் நுஸ்ரத் கான் இக்பால் ஆகியோரின் மகனாக துறைமுக நகரமான சிட்டகாங்கில் பிறந்தார் . அவரது தந்தைவழி *கான்* மரபினைச் சேர்ந்த ஒரு செல்வந்த குடும்பம் ஆகும். இவர்கள் பாக்கித்தானில் இருந்து குடிபெயர்ந்து வந்தவர்கள் ஆவர். முன்னாள் தேசிய அணி துடுப்பாட்ட வீரரான அவரது சகோதரர் நஃபீஸ் ஒரு நேர்காணலில், "தமீம் மிகவும் திறமையானவர். தமீம் 12 அல்லது 13 வயதாக இருந்தபோது, அணியில் இலக்கு 150 அக இருந்தபோது இவர் மட்டுமே 148 ஓட்டங்கள் எடுத்தார்" எனத் தெரிவித்தார். இந்தப் போட்டியின் முதல் ஆட்டப் பகுதியில் 88 பந்துகளில் 53 ஓட்டங்கள் எடுத்து மார்டினின் பந்துவீச்சில் ஆட்டமிழந்தார். இதில் 9 நான்குகள் அடங்கும். பின் இரண்டாவது ஆட்டப்பகுதியில் 128 பந்துகளில் 84 ஓட்டங்கள் எடுத்து மில்சின் பந்துவீச்சில் ஆட்டமிழந்தார். இதில் 12 நான்குகள் மற்றும் 1 ஆறு அடங்கும்.இந்தப் போட்டியில் நியூசிலாந்து அணி 9 இலக்குகள் வித்தியாசத்தில் வெற்றி பெற்றது.  
2018 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது
# தமீம் இக்பால்

## ஆரம்பகால வாழ்க்கை

### விசுடன் துடுப்பாட்ட வீரர்

மார்ச் 2010 இல் இங்கிலாந்துக்கு எதிரான முதல் தேர்வுத் துடுப்பாட்டப் போட்டியின் முதல் ஆட்டப் பகுதியின் போது, தமீம் 86 ஓட்டங்கள் எடுத்தார் &nbsp;. இதன் மூலம் அவர் தேர்வுத் துடுப்பாட்டப் போட்டியில் 1,000 ஓட்டக்களை விரைவாக எட்டிய வங்காளதேச மட்டையாளர் ஆனார்.இவர் 19 போட்டிகளில் இந்தச் சாதனையினை எடுத்தார். தேர்வுத் துடுப்பாட்ட வரலாற்றில் சச்சின் டெண்டுல்கர் மற்றும் சக வீரர் முகமது அஷ்ரஃபுல் ஆகியோருக்குப் அடுத்தபடியாக 1,000 ஐ எட்டிய மூன்றாவது இளைய வீரர் என்ற பெருமையையும் பெற்றார் .  
அந்த ஆண்டு மே மாதம், வங்காளதேச மேலும் இரண்டு டெஸ்ட் மற்றும் மூன்று ஒருநாள் போட்டிகளுக்காக இங்கிலாந்திற்கு சுற்றுப்பயணம் மேற்கொண்டது . அவரது அணி 2–0 என்ற கணக்கில் தோல்வியடைந்தாலும், தமீம் ஒவ்வொரு தேர்வுத் துடுப்பாட்டப் போட்டியிலும் நூறு ஓட்டங்களை அடித்தார். இங்கிலாந்துக்கு எதிரான அவரது பங்களிப்பிற்காக , 2011 ஆம் ஆண்டில் *விஸ்டன் துடுப்பாட்ட வீரர்களின் 'பட்டியலில்* நான்கு துடுப்பாட்ட *வீரர்களில்* ஒருவராக தமீம் தேர்ந்தெடுக்கப்பட்டார். அக்டோபரில் முறையே இரண்டாவது மற்றும் மூன்றாவது இடங்களைப் பிடித்த கிரேம் ஸ்வான் மற்றும் வீரேந்தர் சேவாக் ஆகியோரை விட *விஸ்டனின்* ஆண்டின் சிறந்த தேர்வுத் துடுப்பாட்ட வீரராக தேர்வு செய்யப்பட்டார். விருதுக்கான தகுதி காலத்தில், தமீம் 837 ஓட்டங்கள் எடுத்தார். &nbsp; ஏழு தேர்வுத் துடுப்பாட்டப் போட்டிகளில் சராசரியாக 59.78 ஓட்டங்கள் எடுத்தார். முந்தைய ஆண்டு ஷாகிப் அல் ஹசன் பெயரிடப்பட்டதால், வங்காளதேச வீரர் ஒருவர் இந்த விருதை வென்றது இது இரண்டாவது முறையாகும்.
# இம்ருல் கயாஸ்

**இம்ருல் கயாஸ்**: (Imrul Kayes, பிறப்பு: பிப்ரவரி 2, 1987) வங்காளதேசம் துடுப்பாட்ட அணியின் துவக்க துடுப்பாட்டக்காரராவார், வங்காளதேச மெகிர்பூர் பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ, அணி வங்காளதேச துடுப்பாட்ட வாரிய xi அணி, ககுள்ன அணிகளில் இவர் அங்கத்துவம் பெறுகின்றார்.இவர் வங்காளதேச அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார்.  
நவம்பர் 2008 இல் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 10 ஓட்டங்களும் இரண்டாவது ஆட்டப் பகுதியில் 4 ஓட்டங்களும் எடுத்தார்.  
2018 ஆம் ஆண்டில் இலங்கைத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது .  
2010 ஆம் ஆண்டில் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் தனது முதல் நூறு ஓட்டங்களை எடுத்தார். இந்த ஆண்டில் 867 ஓட்டங்களை எடுத்தார். இதன்மூலம் இந்த ஆண்டில் அதிக ஓட்டங்கள் அடித்த வீரர்களின் வரிசையில் ஐந்தாவது இடம் பிடித்தார். பின் நவமபர் 2010 இல் வங்காளதேசத் துடுப்பாட்ட வாரியம் இவரை பி பிரிவில் ஒப்பந்தம் செய்தது.  
2017 ஆம் ஆண்டில் நியூசிலாந்து துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப்<nowiki/>போட்டிகளில் முஸ்தஃபிகுர் ரஹீம் காயம் காரணமாக விலகியதால் இவர் குச்சக் காப்பாளராக செயல்பட்டார். இந்தப் போட்டியில் இவர் குச்சக் காப்பாளராக 5 இலக்குகளைக் கைப்பற்ற உதவினார். இதன்மூலம் பிரதிக் குச்சக்காப்பாளராக 5 இலக்குகள் வீழ்த்தியவர் எனும் சாதனையைப் படைத்தார்.  
2010 ஆம் ஆண்டில் நடைபெற்ற 2010 ஐசிசி உலக இருபது20 போட்டியில் இவர் விளையாடும் வாய்ப்பினைப் பெற்றார். மே 1 இல் இஸ்லத்தில் நடைபெற்ற பாக்கித்தான் அணிக்கு எதிரான பன்னாட்டு இருபது20 போட்டியில் இவர் அறிமுகமானார். இந்தப் போட்டியில் ஓட்டங்கள் எதுவும் எடுக்காமல் முகம்மது ஆமிரின் பந்துவீச்சில் ஆட்டமிழந்தார். இந்தப் போட்டியில் 21 ஓட்டங்கள் வித்தியாசத்தில் பாக்கித்தான் அணி வெற்றி பெற்றது.
# ஜுனைத் சித்திக்

**மொகம்மட் ஜுனைத் சித்திக்**: (Mohammad Junaid Siddique, பிறப்பு: அக்டோபர் 30, 1987) வங்காளதேசம் துடுப்பாட்ட அணியின் துடுப்பாட்டக்காரராவார், வங்காளதேச ரஜ்சாகி பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ, அணி ரஜ்சாகி கோட்ட அணிகளில் அங்கத்துவம் பெறுகின்றார்.
# பாண்டிச்சேரி முற்றுகை (1760)

**பாண்டிச்சேரி முற்றுகை 1760-1761** என்பது (*Siege of Pondicherry 1760-1761*) மூன்றாவது கர்நாடக போரின் போது பிரிட்டன்-பிரான்ஸ் இடையே இந்திய துணைக்கண்டத்தில் நடைபெற்ற ஒரு முற்றுகைப் போராகும். இப்படைக்கு தலைமை தாங்கியவர் **"சர் அயர்கூட்"** என்னும் ஆங்கிலேய தளபதியாவார். இதில் பிரித்தானிய படைகள் வெற்றி பெற்று, பிரெஞ்சு படைகள் சரணடைந்தன. செப்டம்பர் 4, 1760 முதல் ஜனவரி 15, 1761 வரை நடைபெற்ற இம்முற்றுகையில் பிரஞ்சு காலனியான புதுச்சேரி பிரித்தானிய படைகள் வசமானது. பின்பு **"சர்அயர் கூட்"** புதுச்சேரி மாநிலத்தை சூறையாடினர். புகழ் பெற்ற கப்ஸ் கோயிலையும் இடித்தார்.  
- M1 Fortescue's History of the British Army
# சாஹ்ரியர் நஃபீஸ்

**சாஹ்ரியர் நஃபீஸ்** அகமட் (Shahriar Nafees Ahmed, பிறப்பு: அக்டோபர் 30, 1987) வங்காளதேசம் துடுப்பாட்ட அணியின் துடுப்பாட்டக்காரராவார், இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார் .வங்காளதேச டாக்கா பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ அணி, டாக்கா அணி,வங்காளதேச 19 இன் கீழ், வங்காளதேச 23 இன் கீழ், பாரிசல் கோட்ட அணிகளில் இவர் அங்கத்துவம் பெறுகின்றார்.
# சாஹ்ரியர் நஃபீஸ்

## தேர்வுத் துடுப்பாட்டம்

2005 ஆம் ஆண்டில் வங்காளதேசத் துடுப்பாட்ட அணி இலங்கையில் சுற்றுப்பயணம் செய்து விளையாடியது . செப்டம்பர், 12 இல் கொழும்பில் நடைபெற்ற இலங்கைத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். 2013 ஆம் ஆண்டில் வங்ல்காளதேசத் துடுப்பாட்ட அணி சிம்பாப்வேயில் சுற்றுப்பயணம் செய்து விளையாடியது .ஏப்ரல் 17 இல் ஹராரேயில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் விளையாடினார்.
# சாஹ்ரியர் நஃபீஸ்

## ஒருநாள் போட்டிகள்

2005 ஆம் ஆண்டில் நடைபெற்ற நாட்வெஸ்ட் தொடரில் இவர் வங்காளதேசத் துடுப்பாட்ட அணியில் விளையாடும் வாய்ப்பினைப் பெற்றார். சூன் 21 இல் நாட்டின்ஹாமில் நடைபெற்ற இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 28 பந்துகளில் 10 ஓட்டங்கள் எடுத்து டிரெமியர்டின் பந்துவீச்சீல் ஆட்டமிழந்தார். இந்தப் போட்டியிலில் இங்கிலாந்து அணி 168 ஓட்டங்கள் வித்தியாசத்தில் வெற்றி பெற்றது. பின்  
2011 ஆம் பாக்கித்தான் அணி வங்காளதேசத்தில் சுற்றுப்பயணாம் செய்து விளையாடியது. டிசம்பர் 5, சிட்டகொங்கில் நடைபெற்ற பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். .
# சாஹ்ரியர் நஃபீஸ்

## தலைவராக

வக்காளதேசத் துடுப்பாட்ட அணியின் முதல் பன்னாட்டு இருபது20 போட்டிக்குத் தலைவராக நியமிக்கப்பட்டார். அப்போது இவருக்கு வயது 21 ஆண்டுகள் 211 நாட்கள் ஆகும். இதன்மூலம் மிக குறைந்த வயதில் தலைவர் ஆனவர்களின் பட்டியலில் இரண்டாம் இடம் பிடித்தார். முட்க்ஹல் இடத்தில் ரோட்னி டிராட் உள்ளார்.
# நாகப்பட்டினம் முற்றுகை

**நாகப்பட்டினம் முற்றுகை** (*Siege of Negapatam*) என்பது பிரிட்டன்-டச்சு இடையே இந்திய துணைக்கண்டத்தில் 1781ல் நடைபெற்ற ஒரு முற்றுகைப் போராகும். இது நான்காவது ஆங்கிலோ-டச்சு போர் மற்றும் அமெரிக்க சுதந்திர போரின் ஒரு பகுதியாகும். அக்டோபர் 21 முதல் நவம்பர் 11 வரை நடைபெற்ற இம்முற்றுகையில் டச்சு காலனியான நாகப்பட்டினத்தை பிரிட்டானியப் படைகள் கைப்பற்றின.
# ஆதன் அவினி

**ஆதன் அவினி** என்பவன் சங்க கால சேர மன்னர்களில் ஒருவன். புலவர் ஓரம்போகியார் ஐங்குறுநூறு தொகுப்பில் உள்ள மருதத்திணை பாடல்களில் முதல் பத்திலுள்ள 10 பாடல்களையும் 'வாழி ஆதன் வாழி அவினி' என்று அரசவாழ்த்துப் பாடித் தொடங்குகிறார்.  
இதில் ஆதன் என்பது தந்தையின் பெயர். அவினி என்பது மகன் பெயர்.  
எழினி, வழுதி, ஓரி, காரி, நள்ளி முதலான பெயர்கள் இகர விகுதி பெற்று முடிந்துள்ளதைக் காணமுடிகிறது. அவற்றைப் போல அவினி என்னும் பெயரும் இகர இறுதி பெற்ற ஆண்பால் பெயர்.  
மூச்சுக் காற்றில் உள்ளிழுக்கும் காற்று, வெளிவிடும் காற்று என்று இரண்டு வகை உண்டு. உள்ளிழுக்கும் காற்றிலுள்ள உயிர்வளி(பிராண வாயு) உடலில் ஊறிய சத்தை எரிக்க உதவுகிறது. உதவும் காற்று நமக்கு ஆகும் காற்று. ஆகும் காற்று ஆதல் காற்று. ஆதல் காற்றை ஆதன் என்பது தமிழ்.  
வெளிவிடும் காற்று அவிந்த காற்று. எரிந்தது அவிந்தால் கரி. அதனால் வெளிவிடும் காற்றைக் கரி+அமில வாயு என்பர். தமிழ் அவிந்த காற்றை அவினி என்று குறிப்பிடுகிறது.  
ஆதன், அவினி என்னும் பெயர்கள் இவ்வாறு தோன்றின. இவற்றை மக்களும் தமக்குப் பெயராக்கிக்கொண்டனர்.  
இந்த அரசர்களைப் பற்றி வேறு செய்திகள் காணப்படவில்லை.  
ஆதன் அழிசி, ஆதன் எழினி, ஆதனுங்கன், ஆதன் ஓரி ஆகிய சங்ககால அரசர்களின் பெயர்கள் இங்கு ஒப்புநோக்கத் தக்கவை.
# விரான்

விரான் (விராஅன்) சங்ககால மன்னர்களில் ஒருவன். இவன் இரும்பை என்னும் ஊரைத் தலைநகராகக் கொண்டு அரசாண்டவன். இவன் தேர்வண் விரான் என்று போற்றப்படுகிறான். இதனால் இவன் தேர்க்கொடை நல்கிய வள்ளல் எனத் தெரிகிறது. - பரணர் -நற்றிணை 350  
கைவண் விராஅன் இரும்பை அரசன் என்று இவனைப் புலவர் ஓரம்போகியார் குறிப்பிடுகிறார்.(ஐங்குறுநூறு 58). கைவண்மை என்னும் கைவளம் கொடைத்தன்மையைக் குறிக்கும்.
# இரும்பை

இரும்பை என்பது சங்ககால ஊர்களில் ஒன்று. இதனைத் தலைநகராகக் கொண்டு ஆண்ட அரசன் விரான் (விராஅன்). இவன் இரவலர்க்குத் தேர் வழங்கும் வள்ளல்.  
பரணர் - நற்றிணை 350 குறிப்பிடுகிறது.
:தலைவியின் தோள் இரும்பை போல் அழகானது.  
:இங்குள்ள மக்கள் நெல் அறுக்கும்போது தண்ணுமைப் பறை முழக்குவார்களாம். அதைக் கேட்டு வயல்களில் மேயும் பறவைகள் பறந்தோடி அங்குள்ள மருத மரத்தில் குந்துமாம். அப்போது மருதப் பூங்கொத்துகள் சிதறுமாம்,  
ஓரம்போகியார் - ஐங்குறுநூறு 58 குறிப்பிடுகிறது.
:இங்குள்ள வயல்களில் நெல் மூங்கில் போல் உயர்ந்து வளருமாம். (இக் குறிப்பு மிகை என்றாலும் இது நெல்வளம் மிக்க ஊர் எனத் தெரியவருகிறது).
# கபிலர்மலை ஊராட்சி ஒன்றியம்

**கபிலர்மலை ஊராட்சி ஒன்றியம்** , தமிழ்நாட்டின் நாமக்கல் மாவட்டத்தில் உள்ள பதினைந்து ஊராட்சி ஒன்றியங்களில் ஒன்றாகும்.  
கபிலர்மலை ஊராட்சி ஒன்றியம் இருபது ஊராட்சி மன்றங்களைக் கொண்டுள்ளது. பரமத்தி-வேலூர் வட்டத்தில் உள்ள கபிலர்மலை ஊராட்சி ஒன்றியத்தின் வட்டார வளர்ச்சி அலுவலகம், கபிலர்மலையில் இயங்குகிறது.  
2008ல் ஆண்டு தொகுதி மறுசீரமைப்பு நடவடிக்கையால் கபிலர்மலை சட்டமன்ற தொகுதி நீக்கப்பட்டு, பரமத்தி வேலூர் புதிய சட்டமன்றத் தொகுதியாக அறிவிக்கப்பட்டது. தமிழ் நாட்டின் சுற்றுலா தலமான ஜேடர்பாளையம், கபிலர்மலை அருகில் உள்ளது.
# கபிலர்மலை ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, கபிலர்மலை ஊராட்சி ஒன்றியத்தின் மொத்த மக்கள் தொகை 60,791 ஆகும். அதில் பட்டியல் இன மக்களின் தொகை 12,585 ஆக உள்ளது. பட்டியல் பழங்குடி மக்களின் தொகை 29 ஆக உள்ளது.
# கபிலர்மலை ஊராட்சி ஒன்றியம்

## ஊராட்சி மன்றங்கள்

கபிலர்மலை ஊராட்சி ஒன்றியத்தில் உள்ள இருபது ஊராட்சி மன்றங்களின் விவரம்;  
1. அ. குன்னத்தூர்
1. ஆனங்கூர்
1. இருக்கூர்
1. கபிலக்குறிச்சி
1. கொந்தளம்
1. கொப்பனாம்பாளையம்
1. கொத்தமங்கலம்
1. குப்பிரிக்காபாளையம்
1. குரும்பலாமாதேவி
1. பெரியசோளிபாளையம்
1. பெருங்குறிச்சி
1. பிலிக்கல்பாளையம்
1. சேளூர்
1. சிறுநல்லிக்கோவில்
1. சோழசிராமணி
1. சுள்ளிபாளையம்
1. டி. கவுண்டம்பாளையம்
1. திடுமல்
1. வடகரையாத்தூர்
1. ஜமீன் இளம்பள்ளி
# கபிலர்மலை ஊராட்சி ஒன்றியம்

## பாலசுப்பிரமணிய சுவாமி கோயில்

கபிலர்மலையில் புகழ்பெற்ற கபிலர்மலை பாலசுப்பிரமணியசுவாமி திருக்கோயில், நாமக்கல் கோவில் உள்ளது. கபிலர்மலையில் தை பூசத் தேர் திருவிழா வெகு சிறப்பாக கொண்டாடப்படும். வேளாண்மை முக்கிய தொழில். பல சிற்றூர்களைத் தன்னுள் கொண்டுள்ள ஊர். கோவிலில் பாலசுப்ரமணியர் - முருகன் மையக் கடவுள். மலை உச்சியில் பிள்ளையார் உள்ளது. மலையில் வற்றாத சுனை நீர் உள்ளது. இந்த மலையில் ஒரு சில அரிய மூலிகை உள்ளது குறிப்பிடத்தக்கது. கோவில் கட்டியவர் பற்றியும் அதன் வருடம் பற்றி சரியான தகவல் தெரியவில்லை. மலையில் சில கல்வெட்டுகள் காணப்படுகின்றன. கோவிலின் உள்ளே அழகான சிற்பங்களும், ஓவியங்களும் காணப்படுகின்றன. இங்கு உள்ள ஊராட்சி ஒன்றிய துவக்க பள்ளி (1909-) நூற்றாண்டு கடந்து நிற்கிறது இதன் சிறப்பு.
# பூங்கணுத்திரையார்

**பூங்கணுத்திரையார்** சங்க காலப் புலவர்களில் ஒருவர். இவரது பெயரைப் பூங்கண் உத்திரையார் என்று பிரித்துப் பார்க்கின்றனர். ஆதிரை என்பது போல உத்திரை என்பதும் ஒரு பெயர். உத்திரை நாள்மீன் 27 நாள்மீன் வரிசையில் 12ஆவது மீன். உத்திரை நாளில்(நட்சத்திரத்தில்) பிறந்த இவருக்கு உத்திரை என்று பெயரிட்டனர். புலவராக விளங்கியதால் இவரை உத்திரையார் என்னும் சிறப்புப் பெயரால் வழங்கலாயினர். இவரது கண்ணில் பூ விழுந்திருந்தது. அதனால் இவரைப் பூங்கண் உத்திரையார் என்றனர்.  
சங்கநூல் தொகுப்பில் இவரது பாடல்கள் மூன்று இடம்பெற்றுள்ளன. குறுந்தொகை 48, 171, புறநானூறு 277 ஆகியவை அந்தப் பாடல்கள். அவை சொல்லும் செய்திகள்:
# பூங்கணுத்திரையார்

## குறுந்தொகை 48

பனிப்பாவை காலைவெயில் பட்டதும் வருந்தும். அது போலத் தலைவி பகலில் தலைவன் தன்னுடன் இல்லாததை எண்ணி உருகுவதாகத் தோழி குறிப்பிடுகிறாள்.
# பூங்கணுத்திரையார்

## குறுந்தொகை 48

### பாவை விளையாட்டு

பூந்தாதுகள் பனிக்காலத்தில் கொட்டிக் கிடக்கும் ஈரத்தைப் பயன்படுத்தி மகளிர் பூந்தாதுகளை கையால் இறுக்கிப் பிடித்துப் பாவை செய்து விளையாடுவர். இதனை இப் பாடல் 'தாதில் செய்த தண்பனிப் பாவை' என்று குறிப்பிடுகிறது.
# பூங்கணுத்திரையார்

## குறுந்தொகை 171

ஆற்றில் பாயும் பேரூற்றுப் புனலுக்குப் பக்கத்தில் இருந்த குளத்தில் மீன் பிடிக்கப் போட்ட வலையில் மான்விலங்கு மாட்டிக் கொண்டது போல் தலைவன் போட்ட வலையில் தான் விழுந்துவிட்டதாகத் தலைவி தோழியிடம் சொல்லி, இனித் தலைவன் என்ன செய்தாலும் அவன் பாடு என்கிறாள்.
# பூங்கணுத்திரையார்

## புறநானூறு 277

மூங்கில் இலையில் தூங்கும் பனிநீர் போல தாயின் கண்ணில் மகிழ்ச்சிக் கண்ணீர்த்துளி தொங்குகிறது. அவள் தலைமுடி மீன் உண்ணும் கொக்கின் தூவி போல் வெளுத்திருக்கிறது. அவள் மகன் போருக்குச் சென்றான். போரில் மாண்டான். எனினும் பகைவனின் களிற்றை வெட்டி வீழ்த்திய பின் மாண்டான். இதனை அறிந்தபோது அந்தத் தாய் மகனைப் பெற்றபோது அடைந்த மகிழ்ச்சியைக் காட்டிலும் அதிக மகிழ்ச்சி அடைந்தாளாம்.
:இது உவகைக் கலுழ்ச்சி. ஆனந்தக் கண்ணீர் என்னும் துறை ஆகும்.
# டங் சியாவுபிங்

**டங் சியாவுபிங்** (டேங் சியோபிங், மரபுச் சீனம்:鄧小平; எளிய சீனம்:邓小平; பின்யின்:Dèng Xiǎopín; ஆங்கிலம்:Deng Xiaoping, ஆகஸ்டு 22, 1904-பிப்ரவரி 19, 1997) 1978 இருந்து 1990 வரை சீனப் பொதுவுடமைக் கட்சியின் தலைவராக இருந்து தற்கால சீனாவின் பொருளாதார எழுச்சியை ஏதுவாக்கியவர். இவர் இறுகிய பொதுவுடமைக் கொள்கைகளைத் துறந்து திறந்த சந்தைக் கொள்கைள் பலவற்றைச் சீனாவுக்குள் அமுல்படுத்தியவர். இவர் முதலில் மா சே துங் ஆதரவாளராகவே இருந்தார் என்றாலும், அவரின் இறப்புக்கு பின்பு சீர்திருத்தவாதியாகவும் காரியவாதியாகவும் இவர் பரிணமித்தார். இவரே ஒரு நாடு இரு கொள்கைகள் எனும் ஆட்சி முறைமைத் தீர்மானத்தை முன்மொழிந்தவர்.
# சுஷ்மா சுவராஜ்

**சுஷ்மா சுவராஜ்** (*Sushma Swaraj*, 14 பெப்ரவரி 1952 - 6 ஆகத்து 2019) இந்தியாவின் மத்திய அமைச்சராக பதவி வகித்தவர். பாரதிய ஜனதா கட்சியைச் சார்ந்த அரசியல்வாதி ஆவார். வெளியுறவுத்துறை மற்றும் வெளிநாடு வாழ் இந்தியர்களுக்கான துறைகளுக்கு பொறுப்பேற்று ஆய அமைச்சராக இருந்தார். இந்தியாவின் பதினைந்தாவது மக்களவையின் எதிர்கட்சித் தலைவராக இருந்தார். இவர் தில்லியின் முன்னாள் முதலமைச்சராக பதவி வகித்தவர்.  
இவர் இந்திய வெளியுறவுத் துறை அமைச்சராக 26 மே 2014 முதல் 29 மே 2019 வரை பதவியில் இருந்தார். பிரதமர் மோடி வெளிநாட்டுப் பயணத்தின் போது மக்களவையில் இரண்டாவது இடத்தில் இருக்கும் ராஜ்நாத் சிங்கும் அவருடன் சென்றிருந்ததால் 2015 ஆம் ஆண்டு நவம்பர் மாதம் 21 ஆம் திகதி முதல் நவம்பர் 23 ஆம் திகதி 3 மணிவரை இந்தியாவின் பொறுப்பு பிரதமராக பதவி வகித்தார்.